  Туспуктэм: Григорий Фомин Майя Бывальцева Выль арлэн кыкетӥ арняяз, 9-15 толшоре, Удмуртиын 13 сюрс 441 адями паласькись лек вирус инфекциосын (ОРВИ) эмъюрттэтлы вазиськиз. Со пӧлын 14 аресозь 6 сюрс 349 пиналъёс, ивортӥз Роспотребнадзорлэн элькунъя управлениезлэн пресс-службаез. Тужгес трос висисьёс 6 аресозь нылпиос пӧлын: 2 аресозь – 1 сюрс 458 адями, 3-6 аресъемъёс пӧлын – 2 сюрс 201. Ижкарын 7 сюрс 130 адями эмъяськонниосы вазиськиз. Арня ӵоже 363 учырын пуэд вирусъёсты шараязы. Тодэ вайытом, арлэн нырысетӥ арняяз элькунын 10 сюрс 694 адями паласькись лек вирус инфекциосын эмъюрттэтлы вазиськиз, 335 учырын пуэд вирусъёсты пусйизы. Тегъёс: Удмуртия пуэд висён  